Case ID: 1128172
Sentence 48: Ali Məhkəmənin qərarında qeyd olunanlarla bağlı məhkəmə kollegiyası qeyd etməyi zəruri hesab edir ki, yeni apellyasiya baxışı zamanı “Məişət-2” Kooperativinə dair dövlət qeydiyyatı barədə sənədlərin Milli Arxiv İdarəsinə təhvil verilib-verilməməsi barədə məlumatların, həmçinin təhvil verilmişdirsə, həmin sənədlərin, eyni zamanda İddiaçı sözügedən müəssisəyə işə qəbul olunmasına və işdən azad olunmasına əsas olmuş sənədlərin təqdim edilməsi məqsədilə Azərbaycan Respublikası Milli Arxiv İdarəsinə, Bakı şəhəri Nərimanov Rayon İcra Hakimiyyətinə, Azərbaycan Respublikası Əmlak Məsələləri Dövlət Komitəsinə sorğular ünvanlansa da, həmin müəssisənin xx.xx.1989-xx.xx.1992-ci illərdə fəaliyyət göstərib-göstərməməsini müəyyən etmək mümkün olmamışdır.Məhkəmə kollegiyası qeyd edir ki, xx.xx.2006-cı il tarixədək sığortaolunanların qazanılmış əmək pensiyası hüquqlarının nəzərə alınması üçün iş stajının əmək kitabçasına əsasən müəyyən edilməli olması şərti nəzərə alındıqda, əmək kitabçasındakı məlumatların mötəbərliyi özü-özlüyündə (yəni onun mötəbərliyini aradan qaldıran və ya şübhə altına ala bilən digər sübutlar olmadan) şübhə doğurmamalı, əmək pensiyası təyin edilməsi üçün zəruri şərt kimi çıxış edən fakta və ya faktlara dair həqiqi vəziyyəti dəqiq əks etdirməlidir.